Cât câștigă un medic stomatolog într-o lună? Cum se calculează salariul.
Salariul medicilor dentişti este calculat ca procent din încasările pe care le fac. Un salariu mediu poate ajunge și la 2.000 de euro net. Un medic stomatolog poate colabora cu mai multe cabinete.
Un medic dentist poate câştiga lunar între 2.000 şi 5.000 euro net, în funcţie de specializarea sa, salariul acestuia fiind calculat ca un procent din încasările de la pacienţi pentru intervenţiile stomatologice, scrie Ziarul Financiar.Astfel, cazurile complexe, care implică tratamente mai costisitoare, aduc mai mulţi bani în bugetul medicilor."Medicii, cred că la 99% dintre cabinetele şi clinicile medicale sunt plătiţi la procent în funcţie de specializare şi de încasările pe care le fac. Profesia noastră este privită ca una liberală şi de aceea medicii nu sunt angajaţi cu carte de muncă, ei sunt ori persoane fizice autorizate, ori au contracte cu diferite cabinete cu care lucrează. Media procentului în cadrul clinicii noastre este de 35% din încasările făcute de la pacient“, a spus medicul Florin Lăzărescu, fondatorul clinicii Trident din Capitală.În total, sunt peste 15.700 de medici stomatologi, potrivit Institutului Național de Statistică.